După ce liderul galeriei rapidiste, Liviu Ungurean, alias Bocciu, a fost arestat din cauza unui dosar legat de arme și materiale pirotehnice, jurnalistul Victor Ciutacu a avut o reacție dură.
"Englezii au ajuns sa aibă cel mai puternic si mai bănos campionat de fotbal după ce au scos huliganii de pe stadioane. Cum au făcut asta? După măcelul de pe Heysel și suspendarea din cupele europene, cu forța și cu pușcăria. Nu există concern serios care să se asocieze ca imagine cu interlopi care cer taxe de protecție si se bat prin parcuri. Închipuiți-vă, prin absurd, cum ar arata Florentino Perez scandând umăr la umăr cu Bocciu, Blondu, Elias sau Mustață și, după aia, achitându-le facturile lunare", a fost mesajul lui Victor Ciutacu pe Facebook.
Parchetul de pe lângă Tribunalul București a emis la, 15 martie, un nou comunicat în care relatează faptul că trei dintre cei 16 inculpați au fost arestați preventiv pentru o perioadă de 30 de zile, iar printre aceștia se află și Liviu Ungurean.
În același caz, președintele giuleștenilor, Daniel Niculae, a fost ridicat cu mascații, pentru audieri.